
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μερική τροποποίηση της αριθ. 15057/13.6.1986 απόφασής μας 
για τη συγκρότηση του Εποπτικού Συμβουλίου της Α.Τ.Ε. . . 1 
Κήρυξη εκτελεστής της αριθμ. 29/87 αποφάσεως του ΔΔΔΔ' Αθη¬ 
νών για τους όρους αμοιβής και εργασίας των δενδροανθοκηπου¬ 
ρών ξενοδοχειακών επιχειρήσεων. 2 

Κήρυξη εκτελεστής της 30/87 αποφάσεως του ΔΔΔΔ’ Αθηνών για 
τους όρους αμοιβής και εργασίας των δενδροανθοκηπουρών Δη¬ 
μοσίου, ΝΠΔΔ, Δήμων και Κοινοτήτων, πλην Αθηνών και Θεσ¬ 
σαλονίκης. 3 

Κήρυξη εκτελεστής της 32/87 αποφάσεως του ΔΔΔΔ' Αθηνών για 
τους όρους αμοιβής και εργασίας των καθαριστών-τριών Βορ. 

Ελλάδος. 4 

Κήρυξη εκτελεστής της 31/87 αποφάσεως του ΔΔΔΔ' Αθηνών για 
τους όρους αμοιβής και εργασίας των πρακτικών Μηχανικών, 
Θερμαστών, αρχιθερμαστών κλπ. Δημοσίου ΝΠΔΔ και ΟΤΑ 

όλης της Χώρας. 5 

Έγκριση εφαρμογής προγράμματος παροχής βοήθειας στο σπίτι 

από τον Ε.Ε.Σ. 6 

Περί στέγασης φοιτητών και σπουδαστών των Εκπαιδευτικών Ιδρυ¬ 
μάτων Τριτοβάθμιας Εκπ/σης. 7 

Σύσταση προσωρινής θέσης διδακτικού προσωπικού. 8 

Διαπίστωση σύστασης προσωρινών οργανικών θέσεων με σχέση ερ¬ 
γασίας Ιδιωτικού Δικαίου αόριστου χρόνου στο Ταμείο Αρχαιο¬ 
λογικών Πόρων και Απαλλοτριώσεων. 9 

Διορισμός Χρηματιστών.10 

Μεταβίβαση αρμοδιοτήτων και δικαιώματος υπογραφής «Με 
εντολή Υπουργού» ή «Με εντολή Αναπληρωτή Υπουργού» ή «Με 
εντολή Υφυπουργού», κατά περίπτωση, στους: Γενικό Γραμμα¬ 
τέα του Υπουργείου, Γενικό Γραμματέα Μεταφορών και Προϊ¬ 
σταμένους των οργανικών μονάδων, των Κεντρικών Υπηρεσιών 


(Γενικής Γραμματείας Μεταφορών και λοιπών Υπηρεσιών) του 

Υπουργείου Μεταφορών και Επικοινωνιών».11 

Καθορισμός ειδικοτήτων Αξιωματικών ΑΣ (Ιατρών) .12 

Συγκρότηση Τεχνικού Συμβουλίου του Ταχυδρομικού Ταμιευτη¬ 
ρίου .*. . 13 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 37141 (1) 

Μερική τροποποίηση της αριθ. 15057/13.6.1986 απόφασής μας για 
τη συγκρότηση του Εποπτικού Συμβουλίου της Α.Τ.Ε. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. α) Τη διάταξη του άρθρου 28 του Ν. 4332/1929 «περί κυρώσεως 
της μεταξύ του Ελληνικού Δημοσίου και της Εθνικής Τράπεζας συμβά- 
σεως «περί συστάσεως και λειτουργίας της Αγροτικής Τράπεζας της 


Ελλάδος» ΦΕΚ 283/Α/1929). 

β)'Τη διάταξη του άρθρου 7 του Ν. 1232/82 «επαναφορά σε ισχύ, 
τροποποίηση και συμπληρώση των διατάξεων του Ν.Δ. 4352/1964 
και άλλες διατάξει» (ΦΕΚ 22/Α/25.2.82). 

γ) Τη διάταξη του άρθρου 25 του Ν. 1406/83 «για ολοκλήρωση της 
δικαιοδοσίας των τακτικών διοικητικών δικαστηρίων κ.λ.π.» (ΦΕΚ 
182/Α/14.12.1983). 

δ) Τη 15057/13.6.1986 απόφασή μας «για τη συγκρότηση Επο¬ 
πτικού Συμβουλίου ΑΤΕ» (ΦΕΚ 442/Β/7.7.86) και 

ε) Τη ΦΓ4/21807/3.9.1987 έγγραφο πρόταση του Ελεγκτικού 
Συνεδρίου για την αντικατάσταση των Αθανασίου Αδριανού, Αντιπροέ¬ 
δρου του Ελεγκτικού Συνεδρίου και Σπυρίδωνα Παπαδήμα, Συμβούλου 
του Ελεγκτικού Συνεδρίου, τακτικού και αναπληρωματικού μέλους 
αντίστοιχα στο Εποπτικό Συμβούλιο της Αγροτικής Τράπεζας της Ελ¬ 
λάδος, με τους Ιωάννη Ντελάκη, Σύμβουλο του Ελεγκτικού Συνεδρίου, 
ως τακτικό μέλος και αναπληρωτή αυτού τον ομοιόβαθμό του Από¬ 
στολο Μπότσο, αποφασίζουμε: 

2. Τροποποιούμε εν μέρει τη 15057/13.6.1986 απόφασή μας «για 
τη συγκρότηση του Εποπτικού Συμβουλίου της Α.Τ.Ε.» και ορίζουμε 
τον Ιωάννη Ντελάκη, Σύμβουλο του Ελεγκτικού Συνεδρίου, ως τακτικό 
μέλος στο Εποπτικό Συμβούλιο της Αγροτικής Τράπεζας της Ελλάδος, 
με αναπληρωτή του τον Απόστολο Μπότσο, Σύμβουλο Ελεγκτικού Συ¬ 
νεδρίου, σε αντικατάσταση των Αθανασίου Αδριανού και Σπυρίδωνα 
Παπαδήμα. 

3. Η θητεία των ανωτέρω ορίζεται για το υπόλοιπο της λήξης της θη¬ 
τείας του Συμβουλίου χρονικό διάστημα ήτοι μέχρι 30.4.1988. 

4. Κατά τα λοιπά εξακολουθεί να ισχύει η αριθ. 15057/13.6.1986 
απόφασή μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Οκτωβρίου 1987 

Ο ΥΠΟΥΡΓΟΣ 

ΓΙΑΝΝΗΣ ΠΟΤΤΑΚΗΣ 
-♦- 

Αριθ. 17278 (2) 

Κήρυξη εκτελεστής της αριθμ. 29/87 αποφάσεως του ΔΔΔΔ’ Αθηνών 
για τους όρους αμοιβής και εργασίας των δενδροανθοκηπουρών ξε¬ 
νοδοχειακών επιχειρήσεων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

1. Τις διατάξεις της παραγρ. I του άρθρου 20 του Ν. 3239/55, 
όπως αυτές τροποποιήθηκαν με τα ΝΔ 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσία υπογραφής στους Γ εν. Γ ραμ- 
ματέα, Ειδικούς Γραμματείς κλπ.» (ΦΕΚ 511/Β/20.10.87), αποφα¬ 
σίζουμε: 

Κηρύσσουμε εκτελεστή την αριθμ. 29/87 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 

δημιουργήθηκε ανάμεσα στους 1. Πανελλήνια Ομοσπονδία Ξενοδόχων, 
2) Σύνδεσμο Α.Ε. και ΕΠΕ αφενός και αφετέρου στην Δενδροανθοκη- 
πουρική Ένωση Ελλάδος, με την οποία επικυρώνεται η 25/87 από¬ 
φαση του ΠΔΔΔ Αθηνών που αφορά τους όρους αμοιβής και εργασίας 
των δενδροανθοκηπουρών ξενοδοχειακών επιχειρήσεων της οποίας το 
περιεχόμενο έχει ως εξής: 

1. Στις διατάξεις της απόφασης αυτής υπάγονται οι Δενδροανθοκη- 
πουροί που απασχολούνται στις ξενοδοχειακές επιχ/σεις όλης της χώ¬ 
ρας. 

2. Οι αποδοχές που βάσει των προϊσχυουσών ρυθμίσεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές έχουν διαμορφωθεί μέχρι της ισχύος της απόφασης αυτής προ¬ 
σαυξάνονται από 29.7.87 κατά το ποσοστό 4,1% και επί του προκύ- 
πτοντος ποσού κατά ποσοστό 1%. Επί του νέου διαμορφωμένου ποσού 
κατά το ποσοστό του δείκτη τιμών καταναλωτή της 1.9.87 το ποσοστό 
του οποίου θα καθοριστεί μελλοντικά με απόφαση του Υπουργού Εθνι¬ 
κής Οικονομίας. 

Για την αναπροσαρμογή των μισθών της παρούσας διαιτητικήν από¬ 
φασης θα ισχύσουν τα κλιμάκια αποδοχών που καθορίζονται από τον Ν. 
1584/86 (ΦΕΚ 16/Α/25.2.86) και την αριθμ. 8210/183/87 από¬ 
φαση των Υπουργών Εθνικής Οικονομίας, Οικονομικών και Εργασίας. 

3. Όσες διατάξεις της αριθμ. 32/86 απόφασης του ΔΔΔΔ Αθηνών 
δεν έχουν τροποποιηθεί εξακολουθούν να ισχύουν. 

Η ισχύς της απόφασης αυτής αρχίζει από 29 Ιουλίου 1987. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Οκτωβρίου 1987 
Ο Γενικός Γραμματέας 
Π. ΜΩΡΑΛΗΣ 

- ♦- 

Αριθ. 17279 (3) 

Κήρυξη εκτελεστής της 30/87 αποφάσεως του ΔΔΔΔ' Αθηνών για τους 

όρους αμοιβής και εργασίας των δενδροανθοκηπουρών Δημοσίου, 

ΝΠΔΔ, Δήμων και Κοινοτήτων, πλην Αθηνών και Θεσσαλονί¬ 
κης. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

1. Τις διατάξεις της παραγρ. I του άρθρου 20 του Ν. 3239/55, 
όπως αυτές τροποποιήθηκαν με τα ΝΔ 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσία υπογραφής στους Γεν. Γραμ¬ 
ματέα, Ειδικούς Γραμματείς κλπ.» (ΦΕΚ 551/Β/20.10.87), αποφα¬ 
σίζουμε: 

Κηρύσσουμε εκτελεστή την αριθμ. 30/87 απόφαση του ΔΔΔ Δ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στα Υπουργεία: 1. Οικονομικών, 2. Εθνικής 
Άμυνας, 3. Εθνικής Παιδείας & Θρησκευμάτων, 4. Γεωργίας, 5. 
Εμπορίου, 6. Εργασίας, 7. Υγείας - Πρόνοιας & Κοινωνικών Ασφαλί¬ 
σεων, 8. Περιβάλλοντος Χωροταξίας & Δημοσίων Έργων, 9. Εμπορι¬ 
κής Ναυτιλίας, 10. Βιομηχανίας Ενέργειας & Τεχνολογίας, 11. Προε¬ 
δρίας της Κυβέρνησης, 12. Εθνικής Οικονομίας, 13. Εσωτερικών, 14. 
Δημόσιας Τάξης, 15. Δικαιοσύνης, 16. Εξωτερικών, 17. Πολιτισμού, 
18. Μεταφορών & Επικοινωνιών και στην Δενδροανθοκηπουρική 
Ένωση Ελλάδος καθώς και στον Σύλλλογο Εργαζομένων στο Αθλητικό 
Κέντρο Αγ. Κοσμά και λοιπές εγκαταστάσεις Γ.Γ.Α., που άσκησε πα¬ 
ρέμβαση, υπέρ των εργαζομένων, με την οποία επικυρώνεται η 24/87 
απόφαση του ΠΔΔΔ Αθηνών, που αφορά τους όρους αμοιβής και εργα¬ 
σίας των Δενδροανθοκηπουρών Δημοσίου, ΝΠΔΔ, Δήμων και Κοινοτή¬ 
των, πλην Αθηνών· και Θεσσαλονίκης, της οποίας το περιεχόμενο έχει 
ως εξής: 

1. Στις διατάξεις της απόφασης αυτής υπάγονται οι Δενδροανθοκη¬ 
πουροί, που απασχολούνται με σχέση εργασίας ιδιωτικού δικαίου στο 
Δημόσιο, ΝΠΔΔ, Δήμους και Κοινότητες όλης της Χώρας, πλην Αθη¬ 
νών και Θεσσαλονίκης. 

2. Οι αποδοχές, που βάσει των προϊσχυουσών ρυθμίσεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές έχουν διαμορφωθεί μέχρι της ισχύος της απόφασης αυτής, αυξά¬ 
νονται από 29.6.87 και για το έτος 1987 κατά τα ποσοστά των ΑΤΑ, 
όπως αυτά έχουν καθοριστεί ή θα καθοριστούν μελλοντικά από τις απο¬ 
φάσεις του Υπουργού Εθνικής Οικονομίας. 

3. Για την αναπροσαρμογή των μισθών της παρούσας διαιτητικής 
απόφασης θα ισχύσουν τα κλιμάκια αποδοχών που καθορίζονται από 
του Ν. 1584/86 (ΦΕΚ 16/Α/25.2.86) και την αριθμ. 8210/ 


183/87 απόφαση των Υπουργών Εθνικής Οικονομίας, Οικονομικών 
και Εργασίας. 

4. Όσες διατάξεις της απόφασης 6/86 του ΠΔΔΔ Πειραιά δεν έχουν 
τροποποιηθεί, εξακολουθούν να ισχύουν. 

5. Η ισχύς της απόφασης αυτής αρχίζει από 29.6.87. 

Η απόφαση αυτή να δημοσιευθεί στην Εφημερίδα της Κυβερνή- 


σεως. 

Αθήνα, 26 Οκτωβρίου 1987 

0 Γενικός Γραμματέας 

Π. ΜΩΡΑΛΗΣ 



-♦- 


Αριθ. 17348 


(4) 


Κήρυξη εκτελεστής της 32/87 αποφάσεως του ΔΔΔΔ' Αθηνών για τους 

όρους αμοιβής και εργασίας των καθαριστών-τριών Βορ. Ελλάδος. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

1. Τις διατάξεις της παραγρ. I του άρθρου 20 του Ν. 3239/55, 
όπως αυτές τροποποιήθηκαν με τα ΝΔ 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσία υπογραφής στους Γεν. Γραμ¬ 
ματέα, Ειδικούς Γραμματείς κλπ.» (ΦΕΚ 551/Β/20.10.87), αποφα¬ 
σίζουμε: 

Κηρύσσουμε εκτελεστή την αριθμ. 32/87 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στους: 1. Σύνδεσμος Βιομηχάμων Βορ. Ελλά¬ 
δος, 2. Ομοσπονδία Επαγγελματιών θεσ/νίκης. 3. Ένωση Βιοτεχνιών 
Κατασκευαστών Ετοίμων Ενδυμάτων Βορ. Ελλάδος, 4. Ομοσπονδία 
Εμπόρων υφασμάτων και ειδών Νεωτερισμού Θεσ/νίκης, 5. Εμπορικό 
Σύλλογο Θεσ/νίκης, 6. Ομοσπονδία Βιοτεχνικών Σωματείων Θεσ/ 
νίκης, 7. Ομοσπονδία Γεωργικών Συν/σμών Θεσσαλονίκης, 8. Σύνδε¬ 
σμο Ελληνικών Βιομηχανιών, 9. Σύνδεσμο ΑΕ και ΕΠΕ, 10. Γενική 
Συνομοσπονδία Επαγγελματιών Βιοτεχνών Ελλάδος, 11. Ανωτάτη 
Συνομοσπονδία Βιοτεχνών Ελλάδος, 12. Πανελλήνια Ένωση Ιδιοκτη¬ 
τών Διαμερισμάτων Γ ραφείων και καταστημάτων «Ο ΕΡΜΗΣ» και στο 
Σύνδεσμο Προσωπικού καθαριότητας Δημοσίων Καταστημάτων και 
Ιδιωτικών Επιχειρήσεων Βορ. Ελλάδος και Θεσσαλίας με την οποία 
επικυρώνεται η αριθμ. 23/87 απόφαση του ΠΔΔΔ Αθηνών που αφορά 
τους όρους αμοιβής και εργασίας των καθαριστών-τριών Βορείου Ελλά¬ 
δος της οποίας το περιεχόμενο έχει ως εξής: 

1. Στις διατάξεις της απόφασης αυτής υπάγονται οι εργαζόμενοι που 
αναφέρονται στο άρθρο 1 της αριθμ. 136/84 απόφασης του ΔΔΔΔ Αθη¬ 
νών. 

2. Οι αποδοχές, που βάσει των προϊσχυουσών ρυθμίσεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές έχουν διαμορφωθεί μέχρι της ισχύος της απόφασης αυτής, προ¬ 
σαυξάνονται από 14.4.87 κατά το ποσοστό 4,1% και επί του προκύ- 
πτοντος ποσού κατά ποσοστό 1%. Επί του νέου διαμορφωμένου ποσού 
κατά το ποσοστό του δείκτη τιμών καταναλωτή της 1.9.87, το ποσοστό 
του οποίου θα καθοριστεί μελλοντικά με απόφαση του Υπουργού Εθνι¬ 
κής Οικονομίας. 

Για την αναπροσαρμογή των μισθών της παρούσας διαιτητικής από¬ 
φασης θα ισχύσουν τα κλιμάκια αποδοχών που καθορίζονται από τον Ν. 
1584/86 (ΦΕΚ 16/Α/25.2.86) και την αριθμ. 8210/183/87 από- 
φαση-των Υπουργών Εθνικής Οικονομίας, Οικονομικών και Εργασίας. 

3. Στους εργαζομένους που υπάγονται στην ρύθμιση αυτή χορηγείται 
ένα επιπλέον |ζευγάρι γάντια από καουτσούκ κάθε μήνα. 

4. Η προϋπηρεσία σ’ άλλο εργοδότη αποδεικνύεται με το ασφαλιστικό 
βιβλιάριο του ΙΚΑ ή με προσαγωγή επίσης βεβαίωσης του προηγούμε¬ 
νου εργοδότη ή και με ένορκο βεβαίωση του προηγούμενου εργοδότη. 

5. Όσες διατάξεις της απόφασης 14/86 απόφασης του ΠΔΔΔ Αθη¬ 
νών δεν έχουν τροποποιηθεί, εξακολουθούν να ισχύουν. 

Η ισχύς της απόφασης αυτής αρχίζει από 14 Απριλίου 1987. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Οκτωβρίου 1987 

Ο Γενικός Γραμματέας 
- Π. ΜΩΡΑΛΗΣ 

Αριθ. 17349 (5) 

Κήρυξη εκτελεστής της 31/87 αποφάσεως του ΔΔΔΔ' Αθηνών για τους 
όρους αμοιβής και εργασίας των πρακτικών Μηχανικών, Θερμα¬ 
στών, αρχιθερμαστών κλπ. Δημοσίου ΝΠΔΔ και ΟΤΑ όλης της Χώ¬ 
ρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΤ ΥΠΟΥΡΓΕΙΟΥ ΕΡΓΑΣΙΑΣ 
Έχοντας υπόψη: 

1. Τις διατάξεις της παραγρ. I του άρθρου 20 του Ν. 3239/55, 
όπως αυτές τροποποιήθηκαν με τα ΝΔ 3755/57 και 1198/72. 

2. Την 96944/20.10.87 απόφαση του Υπουργού Εργασίας «περί 
μεταβίβασης αρμοδιοτήτων και εξουσία υπογραφής στους Γεν. Γραμ¬ 
ματέα, Ειδικούς Γραμματείς κλπ.» (ΦΕΚ 551/Β/20.10.87), αποφα¬ 
σίζουμε: 

Κηρύσσουμε εκτελεστή την αριθμ. 31/87 απόφαση του ΔΔΔΔ Αθη¬ 
νών που εκδόθηκε για να επιλύσει τη συλλογική διαφορά εργασίας που 
δημιουργήθηκε ανάμεσα στα Υπουργεία: 1. Οικονομικών, 2. Εθνικής 
Άμυνας, 3. Εθνικής Παιδείας & Θρησκευμάτων, 4. Γεωργίας, 5. 
Εμπορίου, 6. Εργασίας, 7. Υγείας - Πρόνοιας & Κοινωνικών Ασφαλί¬ 
σεων, 8. Περιβάλλοντος Χωροταξίας & Δημοσίων Έργων, 9. Εμπορι¬ 
κής Ναυτιλίας, 10. Βιομηχανίας Ενέργειας & Τεχνολογίας, 11. Προε¬ 
δρίας της Κυβέρνησης, 12. Εθνικής Οικονομίας, 13. Εσωτερικών, 14. 
Δημόσιας Τάξης, 15. Δικαιοσύνης και στην Ομοσπονδία Μηχανικών 
Θερμαστών Βιομηχανίας και Γεωργίας Ελλάδος με την οποία επικυρώ¬ 
νεται η 21/87 απόφαση του ΠΔΔΔ Αθηνών, που αφορά τους όρους 
αμοιβής και εργασίας των πρακτικών μηχανικών, θερμαστών, αρχιθερ¬ 
μαστών κλπ. Δημοσίου, ΝΠΔΔ και ΟΤΑ της Χώρας της οποίας το πε¬ 
ριεχόμενο έχει ως εξής: 

1. Στις διατάξεις της απόφασης αυτής υπάγονται οι πρακτικοί μηχα¬ 
νικοί, θερμαστές, αρχιθερμαστές, μηχανοδηγοί και συντηρηταί των μη¬ 
χανολογικών εγκαταστάσεων που απασχολούνται με σχέση εργασίας 
ιδιωτικού δικαίου στο Δημόσιο, ΝΠΔΔ και ΟΤΑ. 

2. Οι αποδοχές, που βάσει των προϊσχυουσών ρυθμίσεων λαμβάνο- 
νταν υπόψη για τον υπολογισμό των προσαυξήσεων λόγω ΑΤΑ, όπως 
αυτές έχουν διαμορφωθεί μέχρι της ισχύος της απόφασης αυτής, αυξά¬ 
νονται από 24.2.87 και το έτος 1987 κατά τα ποσοστά των ΑΤΑ, 
όπως αυτά έχουν καθοριστεί ή θα καθοριστούν μελλοντικά από τις απο¬ 
φάσεις του Υπουργού Εθνικής Οικονομίας. 

3. Για την αναπροσαρμογή των μισθών της παρούσας διαιτητικής 
απόφασης θα ισχύσουν τα κλιμάκια αποδοχών που καθορίζονται από 
τον Ν. 1584/86 (ΦΕΚ 16/Α/25.2.86) και την αριθμ. 8210/ 
183/87 απόφαση των Υπουργών Εθνικής Οικονομίας, Οικονομικών 
και Εργασίας. 

4. Όσες διατάξεις της απόφασης 11 /86 του ΔΔΔΔ Πειραιά (ΦΕΚ 
859/Β/10.12.86) δεν έχουν τροποποιηθεί, εξακολουθούν να ισχύουν. 

5. Η ισχύς της απόφασης αυτής αρχίζει από 24.2.87. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Οκτωβρίου 1987 
Ο Γενικός Γραμματέας 
Π. ΜΩΡΑΛΗΣ 

-♦- 

Αριθ. Γ3/2880 (6) 

Έγκριση εφαρμογής προγράμματος παροχής βοήθειας στο σπίτι από 
τον Ε.Ε.Σ. 

Ο ΥΠΟΥΡΓΟΣ ΥΓΕΙΑΣ - ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 3 παρ. γ' του Ν.Δ. 162/1973 «περί μέτρων προστασίας 
υπερηλίκων και χρονίως πασχόντων ατόμων» (ΦΕΚ 227). 

2. Το νόμο 1558/1985 «Κυβέρνηση και Κυβερνητικά Όργανα» 
(ΦΕΚ 137). 

3. Το αριθ. 10439/10.9.1987 έγγραο του Ε.Ε.Σ. 

4. Την αριθ. 1000/28.5.87 απόφαση, σχετικά με ανάθεση αρμοδιο¬ 
τήτων στην Υφυπουργό Υγείας, Πρόνοιας και Κοινών. Ασφαλίσεων, 
ΦΕΚ 266/28.5.87 τ.Β', αποφασίζουμε: 

Άρθρο 1. 

Έγκριση Προγράμματος - Σκοπός 
Εγκρίνουμε την εφαρμογή προγράμματος παροχής «βοήθειας στο 
σπίτι» στην περιοχή Κυψέλης της Αθήνας και σε άτομα: 

α. Μη αυτοεξυπηρετούμενα, εξαιτίας προβλημάτων υγείας ή κοινω¬ 
νικών. 

β. Που χρειάζονται ιδιαίτερη φροντίδα, λόγω προσωρινών ή χρονιών 


παθήσεων. 

γ. Μοναχικά ηλικιωμένα. 

2. Το Πρόγραμμα αυτό εφαρμόζεται πειραματικά για δύο έτη από 
την έναρξή του, σε συνεργασία με τον Ε.Ε.Σ. και έχει σκοπό την παροχή 
Κοινωνικών και Ιατρικών υπηρεσιών σε άτομα, ανεξαρτήτως ηλικίας, 
που αντιμετωπίζουν πρόσκαιρα ή μόνιμα προβλήματα υγείας ή ψυχο- 
κοινωνικά, ώστε να βελτιωθεί η ποιότητα της ζωής τους και να υποστη- 
ριχθούν οι οικογένειές τους. 

3. Στο πρόγραμμα απασχολούνται: 

Ένας (1) ιατρός. 

Μία (1) Επισκέπτρια Υγείας - Νοσηλεύτρια 
Ένας (1) Κοινωνικός Λειτουργός 
Μία (1) Καθαρίστρια - Οικογενειακή βοηθός 
Δέκα πέντε (15) εθελοντές Κοινωνικής Πρόνοιας 
Άρθρο 2. 

Παρεχόμενη Περίθαλψη 

Το Πρόγραμμα παρέχει τις παρακάτω υπηρεσίες: 
α. Κοινωνική Εργασία με άτομα, οικογένειες και ομάδες. 
Συνεργασία με Κοινωνικές Οργανώσεις εντός και εκτός της περιοχής 
Κυψέλης. 

Πληροφορίες για τα δικαιώματα των εξυπηρετουμένων. 
β. Τακτικές κατ’ οίκον επισκέψεις από Κοινωνικό Λειτουργό και εθε¬ 
λοντές Κοιν. Πρόνοιας και τηλεφωνικές επικοινωνίες, πρωί και από¬ 
γευμα, με τους εξυπηρετούμενους. 

γ. Πρακτικές εξυπηρετήσεις, όπως εξόφληση λογαριασμών, ψώνια, 
συνοδεία σε διάφορες Υπηρεσίες κ.λ.π. 

δ. Συνεργασία με τις Υπηρεσίες Υγείας και Πρόνοιας της περιοχής 
και ενεργοποίηση των ενδιαφερομένων για την ικανοποίηση των ανα¬ 
γκών τους. 

ε. Ψυχαγωγία και κατ’ οίκον απασχόληση, 
στ. Ιατρική και Νοσηλευτική παρακολούθηση, 
ζ. Φροντίδα κατ’ οίκον καθαριότητας. 

Άρθρο 3. 

Εποπτεία 

Η εφαρμογή του Προγράμματος τελεί υπό την άμεση εποπτεία του 
Υπουργείου Υγείας, Πρόνοιας και Κοινωνικών Ασφαλίσεων και ασκεί¬ 
ται από την αρμόδια Διεύθυνση Προστασίας Ηλικιωμένων. 

Στην έννοια της εποπτείας περιλαμβάνεται η μέριμνα και η παρακο¬ 
λούθηση της επιτυχούς εφαρμογής του προγράμματος. 

Άρθρο 4. 

Οικονομική ενίσχυση του Προγράμματος 
Για τη λειτουργία του Προγράμματος επιχορηγείται ο Ε.Ε.Σ. από το 
Υπουργείο Υγείας, Πρόνοιας και Κοινωνικών Ασφαλίσεων με ποσό τεσ¬ 
σάρων εκατομμυρίων (4.000.000) δραχμών ετησίως. 

Αθήνα, 5 Οκτωβρίου 1987 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 
-♦- 

Αριθ. Ε5/7359 . (7) 

Περί στέγασης φοιτητών και σπουδαστών των Εκπαιδευτικών Ιδρυμά¬ 
των Τριτοβάθμιας Εκπ/σης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Το γεγονός ότι δεν έχουν ολοκληρωθεί οι διαδικασίες έκδοσης των 
προβλεπομένων από τις διατάξεις των άρθρων 29 του Ν. 1268/1982 
(ΦΕΚ 87 Ά), 31 και 49 του Ν. 1404/1983 (ΦΕΚ 173 Ά) κανονιστι¬ 
κών πράξεων για την οργάνωση και λειτουργία των φοιτητικών και των 
σπουδαστικών Λεσχών. 

2. Την ανάγκη άμεσης και αποτελεσματικής αντιμετώπισης του Κοι¬ 
νωνικού προβλήματος στέγασης φοιτητών και σπουδαστών των Εκπαι¬ 
δευτικών Ιδρυμάτων Τριτοβάθμιας Εκπαίδευσης, αποφασίζουμε: 

Μέχρι να οργανωθούν και να λειτουργήσουν οι Φοιτητικές και οι 
Σπουδαστικές Λέσχες που προβλέπονται στο άρθρο 29 του Ν. 1268/ 
1982 (ΦΕΚ 87 Α') και στα άρθρα 31 και 49 του Ν. 1404/1983 
(ΦΕΚ 173 Α'), η αρμοδιότητα αυτών για τη στέγαση των φοιτητών και 
των σπουδαστών, που προβλέπεται από την κείμενη νομοθεσία, περιέρ¬ 
χεται στα αντίστοιχα Εκπαιδευτικά Ιδρύματα Τριτοβάθμιας Εκπαίδευ¬ 
σης, τον προϋπολογισμό των οποίων βαρύνουν και οι σχετικές δαπάνες. 

Με απόφαση του κατά περίπτωση ανώτατου συλλογικού οργάνου 
διοίκησης των Εκπαιδευτικών Ιδρυμάτων Τριτοβάθμιας Εκπαίδευσης 
καθορίζεται η διαδικασία και κάθε άλλη λεπτομέρεια για την άσκηση 
της αρμοδιότητας αυτής. 

Η απόφαση αυτή θα κυρωθεί με νόμο. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Οκτωβρίου 1987 

Ο ΥΠΟΥΡΓΟΣ 

ΑΝΤ. ΤΡΙΤΣΗΣ 

-♦- 

Αριθ. Φ.350/112/Α1/10.100 (8) 

Σύσταση προσωρινής θέσης διδακτικού προσωπικού. 

Ο ΥΠΟΥΡΓΟΣ 

ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη: 

1. Τα άρθρα 3 (παρ. 4) και 21 (παρ. 2) του ν.1304/82. 

2. Την Η.5822/87 κοινή απόφαση του Πρωθυπουργού και του 
Υπουργού Εθν. Παιδείας και Θρησκευμάτων ΦΕΚ 528 τ.Β'. 

3. Την 2833/87 αναφορά του 2ου γραφείου πρωτοβάθμιας εκπαί¬ 
δευσης ν. Ανατολικής Αττικής, αποφασίζουμε: 

Συνιστούμε μία προσωρινή θέση διδακτικού προσωπικού στο 8ο νη¬ 
πιαγωγείο Κηφισιάς του 2ου γραφείου Π.Ε. Ανατολικής Αττικής, κα- 
ταργουμένης της προσωρινής θέσης που είχε συσταθεί με την Δ1 / 
4497/87 (ΦΕΚ 377 τ. Β') απόφαση στο 3ο νηπιαγωγείο Κηφισιάς. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Οκτωβρίου 1987 

Ο ΥΦΥΠΟΥΡΓΟΣ 

ΓΡΗΓ. ΣΟΛΟΜΟΣ 
-- 

Αριθ. Φ.680/17178 (9) 

Διαπίστωση σύστασης προσωρινών οργανικών θέσεων με σχέση εργα¬ 
σίας Ιδιωτικού Δικαίου αόριστου χρόνου στο Ταμείο Αρχαιολογικών 
Πόρων και Απαλλοτριώσεων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 736/77 «Περί Οργανισμού Ταμείου Αρχαιολογικών Πό¬ 
ρων και Απαλλοτριώσεων». 

2. Το Ν. 1558/85 «Κυβέρνηση και Κυβερνητικά όργανα». 

3. Το Ν. 993/79 «Περί του επί συμβάσει εργασίας Ιδιωτικού Δι¬ 
καίου προσωπικού του Δημοσίου.». 

4. Την κοινή απόφαση ΔΙΠΙΔ/Φ42/921/Β/31.12.86 των Υπουρ¬ 
γών Προεδρίας της Κυβέρνησης, Εσωτερικών και Οικονομικών. 

5. Την 20/12.8.87 απόφαση του Διοικητικού Συμβουλίου του ΤΑΠ 
ότι το προσωπικό αυτό καλύπτει πάγειες και διαρκείς ανάγκες της Υπη¬ 
ρεσίας. 

6. Την 7/30.9.87 απόφαση του Ε' Τριμελούς Υπηρεσιακού Συμβου¬ 
λίου ΝΠΔΔ του ΥΠΠΟ, αποφασίζουμε: 

Διαπιστώνουμε την αυτοδίκαιη σύσταση στο ΤΑΠ των κατωτέρω 
κατά ειδικότητα, προσωρινών θέσεων, με σχέση εργασίας Ιδιωτικού Δι¬ 
καίου αόριστου χρόνου, σύμφωνα με την κοινή απόφαση ΔΙΠΙΔ/Φ42/ 
921/Β/31.12.86 των Υπουργών Προεδρίας της Κυβέρνησης, Εσωτε¬ 
ρικών και Οικονομικών. 

1. Επτά (7) θέσεων διοικητικών υπαλλήλων κατηγορίας ΔΕ 

2. Δύο (2) θέσεων δακτυλογράφων 

3. Πέντε (5) θέσεως σχεδιαστών 

4. Πέντε (5) θέσεων αρχιτεκτόνων 

5. Τεσσάρων (4) θέσεων πολιτικών μηχανικών 

6. Δύο (2) θέσεων τεχνολόγων μηχανικών 

7. Μίας (1) θέσης ηλεκτρολόγου μηχανικού 

8. Μίας (1) θέσης οδηγού αυτοκινήτων 

9. Μίας (1) θέσης αναλυτή-προγραμματιστή ηλεκτρονικών υπολογι¬ 
στών 

10. Δύο (2) θέσεων τεχνιτών εκμαγείων 

11. Μίας (1) θέσης γραφίστα , 

12. Τεσσάρων (4) θέσεων αρχαιολόγων 

13. Μίας (1) θέσης καθαρίστριας 

14. Επτά (7) θέσεων εργατών 

15. Εβδομήντα (70) θέσεων φυλάκων αρχαιοτήτων 

16. Είκοσι πέντε (25) θέσεων νυκτοφυλάκων αρχαιοτήτων 

17. Μίας (1) θέσης ηλεκτρολόγου εγκαταστάτη 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Οκτωβρίου 1987 

Η ΥΠΟΥΡΓΟΣ 

ΜΑΡΙΑ-ΑΜΑΛΙΑ (ΜΕΛΙΝΑ) ΜΕΡΚΟΥΡΗ 


Αριθ. Κ5/465 (10) 

Διορισμός Χρηματιστών. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/85 «Κυβέρνηση, Κυβερνητικά Όρ¬ 
γανα». 

2. Τις διατάξεις του Ν.Δ. 827/1971 «Περί τροποποιήσεως και συ- 
μπληρώσεως του Ν.Δ. 3078/1954», «Περί τροποποιήσεως και συ- 
μπληρώσεως των περί Χρηματιστηρίου Αξιών Αθηνών διατάξεων». 

3. Το 221/1971, Β.Δ. «Περί των προσόντων διορισμού των Χρημα¬ 
τιστών». 

4. Το 508/1979 Π.Δ. «Περί βελτιώσεως διαδικασιών τινών κατά 
την έκδοση διοικητικών πράξεων αρμοδιότητος Υπουργείου Εμπο¬ 
ρίου». 

5. Την αριθ. Κ5-519/12.11.1984 απόφαση του Υφυπουργού 
Εμπορίου «Περί πληρώσεως πέντε (5) θέσεων Χρηματιστών». 

6. Την αρ. Β3-139/16.2.1987 απόφαση του Πρωθυπουργού και 
Υπουργού Εμπορίου «Περί αναθέσεως αρμοδιοτήτων στον Υφυπουργό 
Εμπορίου». 

7. Την αρ. Κ5-Τ.Τ.606/23.1.1985 πρόσκληση σε Γενική Συνέ¬ 
λευση, του Σώματος των Χρηματιστών για την εκλογή πέντε (5) υπο¬ 
ψηφίων Χρηματιστών, για την πλήρωση ισάριθμων κενών θέσεων. 

8. Το αρ. 91/6.2.1985 Πρακτικό της Γενικής Συνέλευσης των 
Χρηματιστών, στο οποίο εμφαίνηται ότι: ο Αδάμ Γιαννόπουλος, ο Λέων 
Δεπόλας, ο Παναγιώτης Κονταλέξης και Βασίλειος Χατζηλίας, έλαβαν 
την απαιτούμενη από τον Νόμο πλειοψηφία. 

9. Το αρ. 31/30.9.1987 έγγραφο του Υπουργείου Εθνικής Οικονο¬ 
μίας (Επιτροπής Κεφαλαιαγοράς) με το οποίο παρέχει ομόφωνα τη 
σύμφωνη γνώμη της, για τον διορισμό των παραπάνω Χρηματι¬ 
στών. 

10. Τις ανάγκες του Χρηματιστηρίου Αθηνών, αποφασίζουμε: 
Εγκρίνουμε τον διορισμό των Αδάμ Γιαννόπουλου του Νικολάου, 

Λέων Δεπόλα του Λιονέλ, Παναγιώτη Κονταλέξη του Χρήστου και Βα¬ 
σιλείου Χατζηλία του Μιχαήλ, ως Χρηματιστών, σε κενές θέσεις του 
Χρηματιστηρίου Αξιών Αθηνών, επειδή έχουν τα νόμιμα προσόντα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Οκτωβρίου 1987 

0 ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

- ♦ - 

Αριθ. ΑΟΝΣ/17632 · (11) 

Μεταβίβαση αρμοδιοτήτων και δικαιώματος υπογραφής «Με εντολή 
Υπουργού» ή «Με εντολή Αναπληρωτή Υπουργού» ή «Με εντολή 
Υφυπουργού», κατά περίπτωση, στους: Γενικό Γραμματέα του 
Υπουργείου, Γ ενικό Γ ραμματέα Μεταφορών και Προϊσταμένους των 
οργανικών μονάδων, των Κεντρικών Υπηρεσιών (Γενικής Γραμμα¬ 
τείας Μεταφορών και λοιπών Υπηρεσιών) του Υπουργείου Μεταφο¬ 
ρών και Επικοινωνιών». 

Ο ΥΠΟΥΡΓΟΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 
Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ & ΕΠΙΚ/ΝΙΩΝ ΚΑΙ 
Ο ΥΦΥΠΟΥΡΓΟΣ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: α) των άρθρων 16, 25, 26 και 29 του Ν. 1558/ 
1985 «Κυβέρνηση και Κυβερνητικά όργανα« (ΦΕΚ 137), β) του άρ¬ 
θρου 2 του Ν. 1232/1982 «Επαναφορά σε ισχύ και συμπλήρωση του 
Ν.Δ. 4352/1964 και άλλες διατάξεις» (ΦΕΚ 22), γ) του Π.Δ. 985/ 
1977 «περί Οργανισμού του Υπουργείου Συγκοινωνιών» (ΦΕΚ 336) 
όπως ισχύει, δ) του Π.Δ. 902/1980 «περί Οργανώσεως Κέντρου Ηλε¬ 
κτρονικού Υπολογιστού (Κ.Η.Υ.) του Υπουργείου Συγκοινωνιών» 
(ΦΕΚ 225), ε) του Π.Δ. 1/1987 «Σύσταση Γενικής Γραμματείας Με¬ 
ταφορών στο Υπουργείο Μεταφορών και Επικοινωνιών» (ΦΕΚ 3), στ) 
της κοινής απόφασης των Υπουργών Προεδρίας της Κυβέρνησης και 
Συγκοινωνιών 4108/30.6.1982 «Συγχώνευση οργανικών μονάδων 
της Κεντρικής Υπηρεσίας του Υπουργείου Συγκοινωνιών» (ΦΕΚ 474), 
ζ) της 14524/16.10.85 κοινής απόφασης του Υπουργού Μεταφορών 
και Επικοινωνιών και του Υφυπουργού Προεδρίας της Κυβερνήσεως 
«Σύσταση Διευθύνσεων ΚΤΕΟ στην Κεντρική Υπηρεσία του Υπουργείου 
Μεταφορών και Επικοινωνιών» (ΦΕΚ 623), η) της απόφασης του Υφυ¬ 
πουργού Μεταφορών και Επικοινωνιών ΔΟΝΣ/14533/18.10.1985 
«Εσωτερική διάρθρωση Υπηρεσιακής Μονάδας Κέντρου Ηλεκτρονικού 

Υπολογιστή (Κ.Η.Υ.) του Υπουργείου Μεταφορών χαι Επικοινωνιών» 
(ΦΕΚ 659), θ) της Υ-1373/7.10.1987 απόφασης του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Μεταφο¬ 
ρών και Επικοινωνιών Βασίλη Σαραντίτη και ι) της κοινής απόφασης 
του Πρωθυπουργού και του Υπουργού Μεταφορών και Επικοινωνιών 
ΔΟΝΣ/16669/18.2.87 «Ανάθεση αρμοδιοτήτων Υπουργού Μεταφο¬ 
ρών και Επικοινωνιών στον Υφυπουργό Μεταφορών και Επικοινωνιών» 
(ΦΕΚ 90). 

2. Την ανάγκη να διασφαλισθεί η εύρυθμη και αποδοτική λειτουργία 
των Κεντρικών Υπηρεσιών (Γενικής Γραμματείας Μεταφορών και λοι¬ 
πών Υπηρεσιών) του Υπουργείου Μεταφορών και Επικοινωνιών και η 
ταχεία διεκπεραίωση των υποθέσεών τους στα πλαίσια της κάθετης 
αποκέντρωσης, αποφασίζουμε: 

Άρθρο 1. 

Μεταβίβαση αρμοδιοτήτων και δικαιώματος υπογραφής. 

Μεταβιβάζονται στους: Γενικό Γραμματέα του Υπουργείου, Γενικό 
Γραμματέα - Προϊστάμενο της Γενικής Γραμματείας Μεταφορών και 
Προϊσταμένους των οργανικών μονάδων των Κεντρικών Υπηρεσιών 
(Γενικής Γραμματείας Μεταφορών και λοιπών Υπηρεσιών) του Υπουρ¬ 
γείου Μεταφορών και Επικοινωνιών οι αρμοδιότητες και το δικαίωμα 
να υπογράφουν «Με εντολή Υπουργού» ή «Με εντολή Αναπληρωτή 
Υπουργού» ή «Με εντολή Υφυπουργού», κατά περίπτωση: αποφάσεις, 
εντολές, εντάλματα και πράξεις στα πλαίσια των αρμοδιοτήτων τους, 
κατά τα ειδικότερα οριζόμενα στα ακόλουθα άρθρα: 

Άρθρο 2. 

Αρμοδιότητες και δικαίωμα υπογραφής Γενικού 
Γραμματέα Υπουργείου 

1. Μεταβιβάζονται στο Γενικό Γραμματέα του Υπουργείου Μεταφο¬ 
ρών και Επικοινωνιών οι αρμοδιότητες σε θέματα: 

α) Εγκυκλίων διαταγών και οδηγιών προς τις υπαγόμενες σ’ αυτόν 
υπηρεσίες του Υπουργείου και εποπτευόμενα νομικά πρόσωπα, για τη 
μεθόδευση και συντονισμό της δραστηριότητας αυτών, με σκοπό την εύ¬ 
ρυθμη λειτουργία τους και την αποτελεσματική υλοποίηση της κυβερνη¬ 
τικής πολιτικής, και 

β) Προσφυγών που στρέφονται κατ’ αποφάσεων, των νομαρχών με 
βάση το άρθρο 8 τουΝ. 3200/55 «περί διοικητικής αποκεντρώσεως» ή 
άλλες σχετικές διατάξεις και αφορούν θέματα των αρμοδιοτήτων του. 

2. Επίσης, στο γενικό Γραμματέα του Υπουργείου Μεταφορών και 
Επικοινωνιών, μεταβιβάζεται το δικαίωμα να υπογράφει «Με εντολή 
Υπουργού» ή «Με εντολή Αναπληρωτή Υπουργού» ή «Με εντολή Υφυ¬ 
πουργού», κατά περίπτωση, μέσα στα πλαίσια των αρμοδιοτήτων του: 

α) Έγγραφα που απευθύνονται στο Συμβούλιο της Επικράτειας, 
Ελεγκτικό Συνέδριο και άλλα πολιτικά και διοικητικά δικαστήρια ως 
και έγγραφα με τα οποία απευθύνονται ερωτήματα προς τη Νομική 
Διεύθυνση του Υπουργείου. 

β) Πράξεις με τις οποίες ασκείται κάθε αρμοδιότητα, που αναφέρεται: 

αα) Στον ορισμό υπαλλήλων κάθε βαθμού για συμμετοχή σε συνέ¬ 
δρια, εκπαιδευτικά προγράμματα χωρίς εκπαιδευτική άδεια, συμβού¬ 
λια, επιτροπές, ομάδες εργασίας στο εσωτερικό και για εκτέλεση υπηρε¬ 
σίας εκτός έδρας ή στον ορισμό εκπροσώπου του Υπουργείου στη διαιτη¬ 
σία όταν γίνεται προσφυγή σ’ αυτή για θέματα του προσωπικού των με¬ 
ταφορών. 

ββ) Στη χορήγηση κανονικών (με ή χωρίς αποδοχές) και αναρρωτι- 
κών αδειών σε υπαλλήλους - προϊσταμένους οργανικών μονάδων, κα¬ 
θώς και στη χορήγηση εκπαιδευτικών αδειών σε όλους τους υπαλλή¬ 
λους. 

γγ) Σε μετακινήσεις, μεταθέσεις, τοποθετήσεις, αποσπάσεις και με¬ 
τατάξεις υπαλλήλων, πλην προϊσταμένων οργανικών μονάδων, με επι¬ 
φύλαξη του άρθρου 4 παρ. 1 περ. α'. 

δδ) Σε προαγωγή υπαλλήλων στον Α' βαθμό. 

εε) Στη χορήγηση σε υπαλλήλους αδειών άσκησης ιδιωτικού έργου 
με αμοιβή. 

στ στ) Στην έκδοση υπηρεσιακών διαβατηρίων σε υπαλλήλους. 

γ) Αποφάσεις για τη σύνθεση και συγκρότηση επιτροπών και συμβου¬ 
λίων όπου δεν είναι η σύνθεση και η συγκρότηση ορισμένη και εφόσον 
δεν είναι εθνικής κλίμακας ή δε μετέχει Υπουργός ή Υφυπουργός. 

δ) Πράξεις που αναφέρονται στην κατάσταση προσωπικού ιδιωτικού 
δικαίου και ειδικότερα: 

αα) Ατομικές πράξεις για πρόσληψη, προσδιορισμό των αποδοχών 
και λύση της εργασιακής σύμβασης (κεφάλαιο Β' Ν. 993/79). 

ββ) Ατομικές πράξεις για πρόσληψη και απόλυση (Ν. 993/1979, 
κεφάλαιο Γ'), πλην πειθαρχικών. 

ε) Πράξεις ενέργειας διοικητικών ανακρίσεων και μετακίνησης υπαλ¬ 
λήλων για την εκτέλεση ειδικής υπηρεσίας. 


στ) Αποφάσεις, πράξεις ή εντολές για πραγματοποίηση, δαπανών, 
ανάληψη ή διάθεση πιστώσεων και για διενέργεια μειοδοτικών διαγωνι¬ 
σμών και κατακύρωση των αποτελεσμάτων αυτών, καθώς και συμβά¬ 
σεις για τις οποίες υπάρχει εξουσιοδότηση νόμου από δύο εκατομμύρια 
(2.000.000) μέχρι είκοσι εκατομμύρια (20.000.000) δραχμές και 
προκειμένου περί ειδικών λογαριασμών μέχρι του ποσού των διακοσίων 
χιλιάδων (200.000) δραχμών, 
ζ) Έγγραφα απαντητικά: 

αα) Σε αιτήσεις επανεξέτασης ή σε υπομνήματα ή αναφορές παραπό¬ 
νων ή καταγγελιών πολιτών για ενέργειες που έχουν γίνει από προϊστά¬ 
μενο διεύθυνσης. 

ββ) Σε ερωτήματα νομαρχών ή άλλων υπηρεσιών ή σε αναφορές και 
ερωτήματα πολιτών ή νομικών προσώπων για θέματα που δεν είναι νο- 
μολογιακά λυμένα ή που αφορούν σε θέματα αρμοδιότητταας περισσο¬ 
τέρων της μιας διευθύνσεων. 

η) Αποφάσεις για αυξομείωση πιστώσεων του προϋπολογισμού εξό¬ 
δων του Υπουργείου και των νομαρχιών, σε εφαρμογή των κειμένων 
διατάξεων και τις συναφείς προτάσεις προς το Γενικό Λογιστήριο του 
Κράτους αυξομείωσης πιστώσεων ποσού δέκα εκατομμυρίν και μία 
δραχμή (10.000.001) και άνω. 

θ) Εκθέσεις μελετών που αποστέλΧονται στις Ευρωπαϊκές Κοινότη¬ 
τες και λοιπούς διεθνείς οργανισμούς και παρακολούθησης αξιοποιή- 
σεως των μέσω ΕΟΚ και διεθνών Οργανισμών προσφερομένων ευκαι¬ 
ριών. 

ι) Διαταγές διαχειριστικού ελέγχου και παντός υπευθύνου, 
ια) Έγγραφα για θέματα οργάνωσης, μεθόδων και εκπαίδευσης, γε¬ 
νικότερης σημασίας, καθώς και για θέματα της ΠΣΕΑ, με εξαίρεση 
εκείνα που αφορούν την έκριση σχεδίων και τις εκθέσεις προς τα άλλα 
Υπουργεία. 

ιβ) Πράξεις χορήγησης δελτίων ελεύθερης κυκλοφορίας με χερσαία 
μεταφορικά μέσα δημόσιας χρήσης. 

ιγ) Πράξεις ονομαστικού ορισμού υπαλλήλων της Κεντρικής Υπηρε¬ 
σίας του Υπουργείου ως εξεταστών υποψηφίων οδηγών αυτοκινήτων ή 
μοτοσυκλετών, για την κάλυψη αναγκών των περιφερειακών υπηρε¬ 
σιών συγκοινωνιών του νομού Αττικής. 

3. Ο Γενικός Γραμματέας του Υπουργείου προσυπογράφει όλα τα 
υπογραφόμενα από τον Υπουργό ή τον Αναπληρωτή Υπουργό ή τον 
Υφυπουργό έγγραφα των υπηρεσιών του Υπουργείου πλην των προερ¬ 
χόμενων από τις Υπηρεσίες της Γενικής Γραμματείας Μεταφορών. 

Άρθρο 3. 

. Αρμοδιότητες και δικαίωμα υπογραφής 
Γενικού Γραμματέα Μεταφορών 

1. Μεταβιβάζονται στο Γ ενικό Γ ραμματέα - Προϊστάμενο της Γ ενι¬ 
κής Γραμματείας Μεταφορών όλες οι κατά το προηγούμενο άρθρο 2 
(παρ. 1 και 2) αρμοδιότητες και το δικαίωμα υπογραφής εγγράφων 
«Με εντολή Υπουργού» ή «Με εντολή Αναπληρωτή Υπουργού» ή «Με 
εντολή Υφυπουργού» κατά περίπτωση, που αναφέρονται σε θέματα των 
υπαγόμενων σ’ αυτόν υπηρεσιών της Γενικής Γραμματείας Μεταφορών 
και που ασκούνται με τα όργανα αυτών. 

2. Ο Γενικός Γραμματέας Μεταφορών προσυπογράφει όλα τα υπο¬ 
γραφόμενα από τον Υπουργό ή Αναπληρωτή Υπουργό, ή Υφυπουργό, 
κατά περίπτωση, έγγραφα των υπαγόμενων σ’ αυτόν υπηρεσιών της 
Γενικής Γραμματείας Μεταφορών. 

3. Ο Γενικός Γραμματέας Μεταφορών προσυπογράφει, επίσης, όλα 
τα έγγραφα της Διεύθυνσης Διοικητικού και Οικονομικών Υπηρεσιών 
του Υπουργείου, τα οποία υπογράφονται από τον Υπουργό ή Αναπλη¬ 
ρωτή Υπουργού ή Υφυπουργό ή Γενικό Γραμματέα του Υπουργείου 
κατά περίπτωση, και αφορούν τις υπηρεσίες και το προσωπικό της Γενι¬ 
κής Γραμματείας Μεταφορών, ως και τα έγγραφα της Υπηρεσιακής 
Μονάδας Διεθνών Σχέσεων που αφορούν αντικείμενα των Υπηρεσιών 
της Γενικής Γραμματείας Μεταφορών. 

Άρθρο 4. 

Δικαίωμα υπογραφής προϊσταμένων Διευθύνσεων 
1. Μεταβιβάζεται στους προϊσταμένους των καθ’ ύλη Διευθύνσεων 
των Κεντρικών Υπηρεσιών (Γενικής Γραμματείας Μεταφορών και λοι¬ 
πών Υπηρεσιών) του Υπουργείου Μεταφορών και Επικοινωνιών το δι¬ 
καίωμα να υπογράφουν «Με εντολή Υπουργού» ή «Με εντολή Αναπλη¬ 
ρωτή Υπουργού» ή «Με εντολή Υφυπουργού», κατά περίπτωση: 

α) Πράξεις μετακίνησης προσωπικού μεταξύ των υπηρεσιακών μονά¬ 
δων της οικείας διεύθυνσης. 

β) Πράξεις εκδιδόμενες με βάση τις κείμενες διατάξεις για την εκκα¬ 
θάριση των αρχείων της οικείας διεύθυνσης. 

γ) Έγγραφα με τα οποία παρέχονται στοιχεία και πληροφορίες γ:α 
θέματα της αρμοδιότητας τους, συμπεριλαμβανομένων και των θεμά- 

των κοινοβουλευτικού ελέγχου. 

Β) Εγκρίσεις για χορήγηση αντιγράφων άκρως απόρρητων και εμπι- 
στευτικών εγγράφων. 

2. Ειδικότερα, στους προϊσταμένους των παρακάτω Διευθύνσεων με¬ 
ταβιβάζεται το δικαίωμα να υπογράφουν «Με εντολή Υπουργού» ή «Με 
εντολή Αναπληρωτή Υπουργού» ή «Με εντολή Υφυπουργού», κατά πε¬ 
ρίπτωση, πέρα των όσων αναφέρονται στην προηγούμενη παρά¬ 
γραφο: 

α) 0 Προϊστάμενος της Διεύθυνσης Διοικητικού και Οικονομικών 
Υπηρεσιών και: 

αα) Πράξεις με τις οποίες ασκείται κάθε αρμοδιότητα που αναφέρε- 
ται: 

' ααα) Σε μονιμοποιήσεις και προαγωγές του προσωπικού μέχρι και 
του β' βαθμού. 

βββ) Σε απόλυση υπαλλήλων λόγω συμπλήρωσης 35ετούς υπηρε¬ 
σίας ή ορίου ηλικίας ή λόγω έκπτωσης. 

- ββ) Έγγραφα για θέματα εγκατάστασης ή επέκτασης τηλεφωνικών 
συνδέσεων για την εξυπηρέτηση των κεντρικών και περιφερειακών υπη¬ 
ρεσιών, αρμοδιότητας του Υπουργείου. 

β) Ο Προϊστάμενος της Διεύθυνσης Μεταφορών και: αποφάσεις ή 
πράξεις με τις οποίες, σε εφαρμογή των σχετικών διατάξεων, χορηγεί¬ 
ται έγκριση τύπου για τα κάθε κατηγορίας αυτοκίνητα, οχήματα, τις 
μοτοσυκλέτες, τα μοτοποδήλατα, ως και τα εξαρτήματα αυτών. 

γ) Ο Προϊστάμενος της Διεύθυνσης Οργάνωσης - Νομοθετικού Συ¬ 
ντονισμού και: 

αα) Έγγραφα προς το Σ.τ.Ε. για επεξεργασία σχεδίων π.δ/των, με 
εξαίρεση τις περιπτώσεις που τάσσεται προθεσμία. 

ββ) Έγγραφα για συλλογή πληροφοριών σχετικά με το θέμα του 
οποίου προτείνεται η νομοθετική ρύθμιση και έγγραφα προς τις οργανι¬ 
κές μονάδες του Υπουργείου και τους Οργανισμούς που εποπτεύονται 
από αυτό, για διατύπωση απόψεων επί θεμάτων κοινοβουλευτικού 
ελέγχου. 

γγ) Έγγραφα σχετικά με τη διακίνηση των σχεδίων νόμων, π.δ/των 
και κανονιστικών αποφάσεων, για συνυπογραφή από τα συναρμόδια 
Υπουργεία και λοιπές προπαρασκευαστικές ενέργειες μέχρι την ολοκλή¬ 
ρωσή τους. 

δδ) Έγγραφα προς το Εθνικό Τυπογραφείο σχετικά με την εκτύπωση 
του απαραίτητου αριθμού ΦΕΚ για συγκεκριμένα βασικά νομοθετή- 
ματα και την διόρθωση σφαλμάτων στα κείμενα που δημοσιεύονται στα 
ΦΕΚ. 

δ) Ο Προϊστάμενος της Διεύθυνσης Ταχυδρομείων - Επικοινωνιών 
και: άδειες λειτουργίας ειδικών ραδιοδικτύων όλων των κατηγο¬ 
ριών. 

"Αρθρο 5. 

Δικαίωμα υπογραφής προϊσταμένων 
Υπηρεσιακών Μονάδων 

1. Μεταβιβάζεται στους προϊσταμένους των καθ’ ύλη Υπηρεσιακών 
Μονάδων των Κεντρικών Υπηρεσιών (Γενικής Γραμματείας Μεταφο¬ 
ρών και λοιπών Υπηρεσιών) Υπουργείου Μεταφορών και Επικοινωνιών 
το δικαίωμα να υπογράφουν «Με εντολή Υπουργού» ή «Με εντολή Ανα¬ 
πληρωτή Υπουργού» ή «Με εντολή Υφυπουργού» κατά περίπτωση: 

α) Έγγραφα απαντητικά σε αιτήσεις επανεξέτασης ή σε υπομνήματα 
ή αναφορές παραπόνων ή καταγγελιών πολιτών. 

β) Έγγραφα με τα οποία επιστρέφονται αναφορές οι οποίες δεν υπο¬ 
βλήθηκαν ιεραρχικά έγγραφα με τα οποία ζητούνται ή παρέχονται πλη¬ 
ροφορίες ή οδηγίες για την ορθή εφαρμογή των νόμων, εφόσον για τα 
τελευταία έχουν αποφανθεί τα αρμόδια κατά νόμον όργανα, καθώς και 
τηλεγραφήματα με προπαρασκευαστικά και πληροφοριακά χαρακτήρα 
εσωτερικού και εξωτερικού. 

γ) Πράξεις με τις οποίες ασκείται κάθε αρμοδιότητα που αναφέρεται: 
αα) Στην αντιμετώπιση γενικά των υποθέσεων που υπάγονται στην 
αρμοδιότητά τους, εφόσον αυτές δεν δύνανται να ενταχθούν σε υποθέσεις 
για τις οποίες είναι αρμόδιο να αποφανθεί άλλο ανώτερο από αυτούς 
υπηρεσιακό όργανο. 

ββ) Στην παροχή πληροφοριών σε ιδιώτες ή άλλες αρχές για ζητή¬ 
ματα των αρμοδιοτήτων τους, εφόσον δεν ενδιαφέρουν γενικότερα την 
υπηρεσία στην οποία υπάγονται, όπως και στην αίτηση τέτοιων πληρο¬ 
φοριών. 

γγ) Στην εκπλήρωση υποχρεώσεων αρμοδιότητάς τους που έχουν 
αναληφθεί ή υποχρεώσεων από τελεσίδικη κ.λπ. δικαστική απόφαση. 

δ) Έγγραφα προς τις περιφερειακές υπηρεσίες του Υπουργείου με τα 
οποία δίδονται λύσεις για θέματά που προκύπτουν κατά την εφαρμογή 
της κειμένης νομοθεσίας ή με τα οποία γίνεται ερμηνεία για την έννοια 
των σχετικών διατάξεων που ισχύουν, εφόσον είναι νομολογιακά καλυ- 


μένα. 

ε) Έγγραφα με τα οποία παρέχονται στοιχεία και πληροφορίες για 
θέματα της αρμοδιότητάς τους. 

στ) Έγγραφα διαδικαστικού περιεχόμενου τα οποία αφορούν στη συ¬ 
μπλήρωση στοιχείων ελλιπούς αλληλογραφίας ή στην επιστροφή αλλη¬ 
λογραφιών. 

ζ) Έγγραφα υπομνηστικά σε ζητήματα της αρμοδιότητάς τους και 
που δεν έχουν το γενικότερο ενδιαφέρον της διεύθυνσης ή έγγραφα με τα 
οποία ζητούνται πληροφορίες και διάφορα στοιχεία της αρμοδιότητάς 
τους ή έγγραφα προπαρασκευαστικά και διαβιβαστικά. 

η) Έγγραφα με τα οποία γίνεται ανακοίνωση ή κοινοποίηση διαταγ¬ 
μάτων ή υπουργικών αποφάσεων και τα σε εκτέλεση αυτών έγγραφα. 

θ) Απαντήσεις σε αναφορές, έγγραφα πολιτών, υπηρεσιών, νομικών 
προσώπων, σε θέματα για τα οποία έχει λάβει θέση η υπηρεσία, πλην 
αναφορών παραπόνων. 

ι) Διαβιβαστικά πράξεων που δημοσιεύονται στην Εφημερίδα της 
Κυβερνήσεως. 

ια) Πιστοποιητικά και βεβαιώσεις για νόμιμη χρήση, σε θέματα τα 
οποία μπορούν εκ του νόμου να βεβαιωθούν από τα στοιχεία τα οποία 
τηρούνται στην υπηρεσία. 

ιβ) Εγκρίσεις για χορήγηση αντιγράφων αδιαβάθμητων εγγρά¬ 
φων. 

ιγ) Πράξεις καταθέσεως εγγράφων στο αρχείο. 

2. Ειδικότερα, στους προϊσταμένους των παρακάτω Υπηρεσιακών 
Μονάδων μεταβιβάζεται το δικαίωμα να υπογράφουν «Με εντολή 
Υπουργού» ή «Με εντολή Αναπληρωτή Υπουργού» ή «Με εντολή Υφυ¬ 
πουργού», κατά περίπτωση, πέρα των όσων αναφέρονται στην προηγού¬ 
μενη παράγραφο: 

α) Ο Προϊστάμενος της Υπηρεσιακής Μονάδας Διοικητικού και: 
αα) Έγγραφα με τα οποία γίνονται ανακοινώσεις, που οιναφέρονται 
στην υπηρεσιακή κατάσταση των υπαλλήλων. 

ββ) Έγγραφα με τα οποία κοινοποιούνται οι ονομαστικές καταστά¬ 
σεις με στοιχεία των υπαλλήλων (άρθρου 8 Ν. 1586/1986). 

γγ) Έγγραφα με τα οποία διαβιβάζονται δικαιολογητικά για συντα- 
ξιοδότηση υπαλλήλων ανεξάρτητα από βαθμό. 

δδ) Εγκρίσεις για χορήγηση αντιγράφων από επίσημα στοιχεία ατο¬ 
μικών φακέλλων των υπαλλήλων και των πρακτικών των υπηρεσιακών 
συμβουλίων και επικύρωση αυτών, καθώς και επικύρωση της γνησιό¬ 
τητας των υπογραφών των υπαλλήλων της Κεντρικής Υπηρεσίας και 
των αποσπασμένων σ’ αυτήν. 

«εε) Πράξεις με τις οποίες χορηγούνται άδειες κανονικές (με ή χωρίς 
αποδοχές) και αναρρωτικές σε όλους τους τακτικούς υπαλλήλους και 
τους έκτακτους, με την επιφύλαξη της υποπερίπτωσης ββ" της περίπτω¬ 
σης β’ της παρ. 2 του άρθρου 2 της παρούσας.» 

στ στ) Εγκρίσεις για χορήγηση αντιγράφων αδιαβάθμητων εγγρά¬ 
φων. 

ζζ) Πιστοποιητικά και βεβαιώσεις για την υπηρεσιακή κατάσταση 
των υπαλλήλων οι οποίοι υπηρετούν ή αποχώρησαν από την υπηρεσία. 

ηη) Πράξεις με τις οποίες εφαρμόζεται η προβλεπόμενη προπαρα¬ 
σκευαστική διαδικασία για νά εκδοθεί απόφαση του Υπουργού με την 
οποία υπάλληλος οποιουδήποτε βαθμού τίθεται σε διαθεσιμότητα ή αρ¬ 
γία ή του απονέμεται ηθική αμοιβή ή βράβευση. 

θθ) Πράξεις που αναφέρονται στην υπηρεσιακή κατάσταση προσωπι¬ 
κού ιδιωτικού δικαίου, όπως αποδοχές, άδειες κ.λ.π. (Ν. 993/79 κε¬ 
φάλαιο Δ). 

ια ια) Πράξεις μισθολογικές, κατάστασης υπαλλήλων γενικά, 
ιβ ιβ) Θεωρήσεις βιβλιαρίων νοσηλείας. 

ιγ ιγ) Έγγραφα παραπομπής υπαλλήλων για υγειονομική εξέταση, 
β) Ο Προϊστάμενος της Υπηρεσιακής Μονάδας Οικονομικού και: 
αα) Αποφάσεις ή πράξεις ή εντολές για πραγματοποίηση δαπανών 
(ανάληψη ανεξαρτήτως ποσού), ή διάθεση πιστώσεων και για διενέργεια 
μειοδοτικών διαγωνισμών και κατακύρωση των αποτελεσμάτων αυ¬ 
τών, καθώς και συμβάσεις για τις οποίες υπάρχει εξουσιοδότηση νόμου 
μέχρι του ποσού των δύο εκατομμυρίων (2.000.000) δραχμών και 
χρηματικά εντάλματα προπληρωμής μέχρι του ποσού αυτού. 

ββ) Αποφάσεις για ορισμό ή αντικατάσταση υπολόγων διαχειριστών, 
καθώς και αποφάσεις παράτασης προθεσμίας απόδοσης λογαριασμού 
χρηματικών ενταλμάτων προπληρωμής. 

γ) Έγγραφα - προτάσεις προς το Γ ενικό Λογιστήριο του Κράτους αυ- 
ξομοίωσης χρηματικού ποσού μέχρι δέκα εκατομμυρίων (10.000.000) 
δραχμών. 

δδ) Εγκρίσεις κίνησης των Κ.Υ. αυτοκινήτων εκτός έδρας τους κα¬ 
θώς και εντολές για επισκευή οχημάτων του Υπουργείου. 

εε) Έγγραφα για αναγνώριση εξόδων του Υπουργείου και θεώρηση 

των καταστάσεων πληρωμής αυτών, των κατά νόμον δικαιολογητικών 
(άρθρο 26 Ν. Δ321/69 και άρθρο 1 Β.Δ. 759/1969) ως και της εκκα¬ 
θάρισης προσθέτων αμοιβών και επιδομάτων του πάσης φύσεως προ¬ 
σωπικού του Υπουργείου. 

στ στ) Έγγραφα εκκαθάρισης και εντολής πληρωμής σταθερών, 
διαρκούς ή περιοδικού χαρακτήρα δαπανών, πλην μισθών και επιμι¬ 
σθίων. , 

γ) 0 Προϊστάμενος της Υπηρεσιακής Μονάδας Διεθνών Μεταφορών 
και: Έντυπες άδειες διέλευσης για αυτοκίνητα που διενεργούν διεθνείς 
μεταφορές σε εκτέλεση πολυμερών και διμερών συμβάσεων και συμφω¬ 
νιών, εγκρίσεις για τη διενέργεια οδικών επιβατικών μεταφορών τύπου 
σαΐτας, ειδικών εκτάκτων μεταφορών σε ξένους μεταφορείς ως και 
εγκρίσεις για τη χορήγηση αδειών διέλευσης από τα σύνορα και όταν 
δεν συντρέχουν οι όροι κανονιστικών αποφάσεων του Υπουργείου που 
κάθε φορά ισχύουν για τη διενέργεια μεταφορών με τη χρησιμοποίηση 
αδειών διμερών συμφωνιών, όταν τούτο επιβάλλεται για την αντιμετώ¬ 
πιση έκτακτων αναγκών ή για τη διευκόλυνση, σε μεμονωμένες περι¬ 
πτώσεις, της ανάληψης και πραγματοποίησης ορισμένων μεταφορών 
από ή προς την Ελλάδα. 

Άρθρο 6. 

Δικαίωμα υπογραφής προϊσταμένων Γραφείων Κ.Η.Υ. και 
Κεντρικής Γραμματείας 

Μεταβιβάζεται στους προϊσταμένους των Γραφείων του Κέντρου 
Ηλεκτρονικού Υπολογιστή (Κ.Η.Υ.) και της Κεντρικής Γραμματείας 
του Υπουργείου Μεταφορών και Επικοινωνιών το δικαίωμα να υπογρά¬ 
φουν «Με εντολή Υπουργού» ή «Με εντολή Αναπληρωτή Υπουργού» ή 
«Με εντολή Υφυπουργού», κατά περίπτωση: 

α) Οι προϊστάμενοι των Γραφείων του Κ.Η.Υ.: έγγραφα και πράξεις 
γενικά της πραγράφου 1 του προηγούμενου άρθρου, που αναφέρονται 
στις περιπτώσεις α', γ' (πλην της υποπερίπτωσης γγ'), ε', στ', θ', ια', ιβ' 
και ιγ' και επιπλέον ο προϊστάμενος του Γραφείου Κωδικοποίησης και 
Ελέγχου κάθε πράξη που αφορά στο Σύστημα Ελέγχου Συμπεριφοράς 
Οδηγών (ΣΕΣΟ). 

β) Ο Προϊστάμενος της Κεντρικής Γραμματείας: πράξεις επικύρω¬ 
σης αντιγράφων ή φωτοαντιγράφων και εξερχομένων εγγράφων της 
Κεντρικής Υπηρεσίας του Υπουργείου. Προκειμένου για οργανικές μο¬ 
νάδες οι οποίες ενεργούν οι ίδιες την αντιγραφή των εγγράφων τους, η 
επικύρωση αντιγράφων ή φωτοαντιγράφων τους γίνεται από τους Προϊ¬ 
σταμένους τους. 

Άρθρο 7. 

Γενικά 

1. Κάθε εξουσιοδοτούμενο με την απόφαση αυτή ανώτερο όργανο 
έχει το δικαίωμα να υπογράφει οποιοδήποτε έγγραφο υπογραφόμενο 
από το αμέσως κατώτερο εξουσιοδοτούμενο όργανο, ως και το δικαί¬ 
ωμα να επισημαίνει θέματα ιδιάζουσας σημασίας και να παρέχει γι’ 
αυτά ειδικές οδηγίες στο κατώτερο όργανο ή να ζητά την προσκόμισή 
του για υπογραφή. 

2. Κάθε εξουσιοδοτούμενο κατώτερο όργανο έχει το δικαίωμα να 
υποβάλλει με έγγραφη επαρκή αιτιολόγηση κάθε έγγραφο υπογραφό¬ 
μενο απ’ αυτό, στο αμέσως ανώτερο εξουσιοδοτούμενο όργανο, για υπο¬ 
γραφή, το οποίο και αποφασίζει σχετικά. 

3. Σε περίπτωση διαφωνίας εξουσιοδοτούμενων οργάνων τα σχετικά 
έγγραφα υπογράφονται από το αμέσως ανώτερο αυτών εξουσιοδοτού¬ 
μενο όργανο. 

4. Σε περίπτωση απουσίας ή κωλύματος Γενικού Γραμματέα όλα τα 
υπογραφόμενα απ’ αυτόν έγγραφα σύμφωνα με την απόφαση αυτή, θα 
υπογράφονται από τον Υπουργό ή Υφυπουργό, κατά περίπτωση. 

5. Σε περίπτωση απουσίας ή κωλύματος άλλου οργάνου εξουσιοδο¬ 
τούμενου με την απόφαση αυτή να υπογράφει «Με εντολή Υπουργού» ή 
«Με εντολή Αναπληρωτή Υπουργού» ή «Με εντολή Υφυπουργού» κατά 
περίπτωση, η εξουσιοδότηση αυτή ισχύει για το νόμιμο ή τον ορισμένο 
αναπληρωτή του. 

6. Κάθε διοικητική πράξη εκδιδόμενη με βάση την εξουσιοδοτική 
αυτή απόφαση πρέπει να αναφέρει ατο προοίμιό της τα στοιχεία αυτής. 

7. Τα έγγραφα που υπογράφονται «Με εντολή Υπουργού» ή «Με 
εντολή Αναπληρωτή Υπουργού» ή «Με εντολή Υφυπουργού» κατά περί¬ 
πτωση, μπορούν να ακυρωθούν με νεότερο έγγραφο, εφόσον δεν είναι 
μέσα στα πλαίσια της γενικής πολιτικής του Υπουργείου ή δεν έχουν 
υπογραφεί σύμφωνά με την εξουσιοδοτική αυτή απόφαση. 

8. Έγγραφα εκδιδόμενα με βάση την εξουσιοδοτική αυτή απόφαση, 
εφόσον έχουν ιδιαίτερη σημασία για την γενικότερη δραστηριότητα του 
Υπουργείου ή απεικονίζουν την εφαρμογή της καθορισμένης πολιτικής, 
θα πρέπει να κοινοποιούνται και στα Πολιτικά Γραφεία του Υπουργού 
Αναπληρωτή Υπουργού και Υφυπουργού. 


9. Έγγραφα απαντητικά σε έγγραφα άλλων υπηρεσιών, υπογράφο¬ 
νται από όργανα του Υπουργείου ισόβαθμα προς εκείνα που έχουν υπο¬ 
γράψει τα έγγραφα αυτά. 

Άρθρο 8. 

Καταργούμενες διατάξεις 

Από την έναρξη ισχύος της απόφασης αυτής καταργείται η σχετική 
ΔΟΝΣ/17045/20.5.1987 απόφαση του Υπουργού και του Υφυπουρ¬ 
γού Μεταφορών και Επικοινωνιών (ΦΕΚ 261/Β/21.5.1987) και η 
ΔΟΝΣ/17045/18.6.1987 τροποποιητική αυτής όμοια (ΦΕΚ 311/ 
Β/22.6.1987). 

Η απόφαση αυτή να δημοσιευθεί στην. Εφημερίδα της Κυβερνή- 
σεως. 

Αθήνα, 26 Οκτωβρίου 1987 

οι ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΣΤΑΣ ΜΠΑΝΤΟΥΒΑΣ ΒΑΣΙΛΗΣ ΣΑΡΑΝΤΙΤΗΣ 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΣΠΥΡΟΣ ΡΑΛΛΗΣ 
-♦- 

Αριθ. 123526/3/87 (12) 

Καθορισμός ειδικοτήτων Αξιωματικών ΑΣ (Ιατρών) 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Τις διατάξεις του άρθρου 13 παρ. 3 του Ν. 1643/86 «Μισθολογικές 
ρυθμίσεις στρατιωτικών των Ενόπλων Δυνάμεων και αντίστοιχων της 
Ελληνικής Αστυνομίας, του Πυροσβεστικού Σώματος και του Λιμενικού 
Σώματος και άλλες διατάξεις, αποφασίζουμε: 

1. Καθορίζουμε τις ειδικότητες των Αξιωματικών Λιμενικού Σώμα¬ 
τος (Ιατρών) για τις έξι (6) συνολικά θέσεις που προβλέποντάΓ από τις 
διατάξεις των άρθρων 7 παρ. 3 του Ν.Δ. 1320/72 (ΦΕΚ 238Α/72), 
10 παρ. 1β του Ν. 1045/80 (ΦΕΚ 95Α/80) και 13 παρ. Ια του Ν. 
1643/86 (ΦΕΚ 126Α/86), όπως παρακάτω: 

α. Μία (1) θέση Οφθαλμιάτρου 

β. Μία (1) θέση Ορθοπεδικού 

γ. Μία (1) θέση Ωτορινολαρυγγολόγου 

δ. Μία (1) θέση Καρδιολόγου 

ε. Μία (1) θέση Νευρολόγου 

στ. Μία (1) θέση Παθολόγου ' 

2. Ο παραπάνω καθορισμός ισχύει για τις θέσεις με τα στοιχεία α, β 
και γ από τη δημοσίευση της αποφάσεως αυτής στην Εφημερίδα της 
Κυβερνήσεως. Για τις θέσεις με τα στοιχεία δ, ε και στ και κατά τη σειρά 
που αναφέρονται, ο καθορισμός ισχύει από την αποχώρηση για οποιο- 
δήποτε λόγο των ήδη υπηρετούντων. 

3. Στις προκηρύξεις κατάταξης αναφέρονται οι ζητούμενες κάθε 
φορά ειδικότητες Ιατρών και ότι σε περίπτωση που δεν προσφέρονται 
υποψήφιοι με τις ειδικότητες αυτές γίνονται δεκτοί και υποψήφιοι χωρίς 
ειδικότητα που θα δηλώνουν ότι προτίθενται να ειδικευθούν στις ζητού¬ 
μενες, κατά περίπτωση, ειδικότητες. 

Η Απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 23 Οκτωβρίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 38092/762 (13) 

Συγκρότηση Τεχνικού Συμβουλίου του Ταχυδρομικού Ταμιευτηρίου. 
ΤΟ Δ.Σ. ΤΟΥ ΤΑΧΥΔΡΟΜΙΚΟΥ ΤΑΜΙΕΥΤΗΡΙΟΥ 
Με τις 1865/13.8.87 και 1867/16.9.87 αποφάσεις του Διοικητι¬ 
κού Συμβουλίου του Ταχυδρομικού Ταμιευτηρίου, που εκδόθηκαν σύμ¬ 
φωνα με τις κείμενες διατάξεις, συγκροτείται το Τεχνικό Συμβούλιο του 
Ταχυδρομικού Ταμιευτηρίου και αποτελείται από τους: 

1. Γ ρηγόριο Κασιμάτη, Γ ενικό Γ ραμματέα του Υπουργείου Μεταφο¬ 
ρών και Επικοινωνιών, ως Πρόεδρο, με αναπληρωτή τον Γεώργιο 
Αντωνίου, Ηλεκτρολόγο-Μηχανολόγο με Α’ βαθμό. Προϊστάμενο της 
Διεύθυνσης Ταχυδρομείων Επικοινωνιών του Υπουργείου Μεταφορών 
& Επικοινωνιών. 

2. Ελένη Παλιού, εκπρόσωπο της Γ.Γ.Δ.Ε. του Υ.ΠΕ.ΧΩ.ΔΕ., με 
βαθμό Α' του κλάδου ΠΕ, ως μέλος με αναπληρώτρια την υπάλληλο με, 
βαθμό Α' κλάδου ΠΕ Σαββάκη Αναστασία της ίδιας Υπηρεσίας. 

3. Δημήτριο Καραπάνο, Μηχανολόγο-Ηλεκτρολόγο εκπρόσωπο του 
Τεχνικού Επιμελητηρίου της Ελλάδος, ως μέλος, με αναπληρωτή τον 

Νικόλαο Μακρόπουλο, Πολιτικό Μηχανικό της ίδιας Υπηρεσίας. 

4. Γεώργιο Γιώτη, Πολιτικό Μηχανικό, Υπάλληλο του Υπουργείου 
Μεταφορών και Επικοινωνιών με Α' βαθμό, ως μέλος, με αναπληρωτή 
τον Ιωάννη Λαζαρίδη, Μηχανολόγο - Ηλεκτρολόγο με Α' βαθμό του 
ίδιου Υπουργείου. 

5. Μιχαήλ Βολανάκη, Μηχανολόγο - Ηλεκτρολόγο υπάλληλο του 
Υπουργείου Μεταφορών και Επικοινωνιών με Α' βαθμό, ως μέλος με 
αναπληρωτή τον Φώτιο Λινάρδο, Μηχανολόγο-Ηλεκτρολόγο με Α' 
βαθμό στο ίδιο Υπουργείο. 

6. Αγγελική Λαγιανδρέα, με βαθμό Β' του κλάδου ΠΕ υπάλληλο της 
Δ/νσης Τεχνικών Υπηρεσιών του Ταχυδρομικού Ταμιευτηρίου, με ανα- 


πληρώτρια τη Χαρίκλεια Τριαντάφυλλου, Ηλεκτρολόγο-Υπομηχανικό 
με βαθμό Β' της ίδιας Υπηρεσίας. 

Στο Τεχνικό Συμβούλιο μετέχει ως εισηγητής, χωρίς ψήφο, ο Προϊ¬ 
στάμενος της Διεύθυνσης Τεχνικών Υπηρεσιών ή ο νόμιμος αναπληρω¬ 
τής του. 

Αθήνα, 20 Οκτωβρίου 1987 
Ο Προϊστάμενος της Δ/νσης 
Τεχνικών Υπηρεσιών 
ΣΠ. ΛΕΥΚΟΚΙΛΟΣ 

